et sacrefice Se Deus liurat son cors a mort por nos, et nos com¬ 
ment deuons nos les nos a mort liurer por lui qui en paine et 
en traualh est por le saluement d’altrui et de tos ses trauas 
atrait ses proimes a bone uoie. Ki fortement soi combat contre 
le pechiet et les désirs charnes et ki fer stat en droiture et el non 
de Jhesu Crist, nez, se mestiers est, de ci k'a la mort, icil liure 
son cors a mort por Jhesu Crist si com il liurat le sien por lui. 
Tant nos amat ilh nos pius Deus Jhesu Criz qu’il liurat por 
nos a mort le sien precious cors. Et nos, en ceste maniéré que 
ie uos di, deuons le nostre cors por la sowe amor liurer a 
martyre, ke se nus nos uoloit oster de la foit Jhesu Crist que 
nos anchois deuriens la mort reciuoir que son nom relinquir 
ne puissiens, si com fisent li s. apostle et li s. mar[t]re qui por 
l'amor de Deu sofrirent les grans martyres el commencement de 
nostre crestienteit. Mais en nos contrées n’est or nus ki so 1 2 
ociet, bien nos list amer Nostre Seignor Jhesu Crist ki tant nos 
amat, decui nos raconte s. Lues li ewangelistes migrant miracle 
qu’il fist a un ior quant il aloit par terre. Cis miracles fu mer- 
uilhosement grans, quar, ce dist li ewangel, ce fut d’un home 
cui Jhesu Criz getat le dy[ab]le del cors. Il li rendi la parole car 
il ere muiaz, il li rendi la lumière car il ere auogles. Ces(t) trois 
miracles fist Damredeus en un soûl home. Et por coi fist il ce? 
Il le fist por nos enseignier et doctriner car si com dist s. Polz : 
Quœcunque scripta sunt ad ii[estram]d[octrinam]s[cripta]s[unt],elc. 
Tôt ce qui est escrit, ce dist li apost[les], est escrit por uostre 
doctrine. Aprendes dont en cest miracle ce que Deus i entendi. 
Cil hom qui ert muz et auogles et le dyable auoit el cors 
signefie les mesceans 2 et les maluais homes qui ne uuelent 
les commandeme[n]s Damredeu par eas acomplir ne nés 
uuelent escolter des orelles de lor cuer, car il nés uuelent mie 
entendre, et qui molt sunt mut et taisant de la parole Deu a 
1 So est placé au-dessus de la ligne. Il manque évidemment plusieurs 
mots. 
2 Ou mescreans; le c est surmonté d’un signe qui peut se traduire 
par e ou re. 
